VEGA præsenterer:
**Andreas Odbjerg pop-fortryller VEGA***Den 18. november kan du opleve et af Danmarks største sangskrivertalenter, når Andreas Odbjerg inviterer dig ind i sit charmerende og ørefængende popunivers i Store VEGA.*

Med singlen "Føler mig selv 100" har Andreas Odbjerg slået sit navn fast på den danske musikscene. Nummeret har de seneste par måneder ligget top-10 på den danske hitliste og har været et kæmpe radiohit. Nu er den fremadstormende sangskriver snart klar med sin debutep, der har fået titlen *Lance Armstrong.* Om den fortæller han:

*”Lance Armstrong er for mig symbolet på det fulde menneske legemliggjort med alt, hvad det indebærer af snyd, storhed, talent og gode intentioner. Det er utopi at udgive et musikalsk værk, der rummer det fulde menneske, men drømmen her var at lave noget, der som minimum rummer mere end en ensidet Andreas Odbjerg.”*

Musikalsk er ep´en organisk afstemt med tydelige tråde til slut 70’erne og start 80’ernes disco og soul. Andre steder er lyden mere introvert, uperfekt og minimalistisk, der leder tankerne hen på sangskrivere som King Krule og Frank Ocean.

Han har været med til at skrive massive hits som ”Paris” med Lord Siva og Malte Eberst ”Rather Be”, der blevet flittigt spillet på de danske radiostationer. Også Ankerstjerne, Nonsens, Elias Boussnina og Patrick Dorgan har det tilfælles at have nydt godt af Odbjergs lyriske formåen på deres udgivelser.

**Fakta om koncerten**
Andreas Odbjerg (DK)
Onsdag den 18. november, 2020 kl. 20.00
Store VEGA, Enghavevej 40, 1674 København V
Billetpris 180 kr. + gebyr
Billetsalget starter i dag via vega.dk og Ticketmaster